EkBass/fiwiki-20250220-pages-articles huggingface dataset:
Sebastiano Dho

Sebastiano Dho (16. toukokuuta 1935 Frabosa Soprana – 31. elokuuta 2021 Mondovì) oli italialainen roomalaiskatolinen piispa. Hänet vihittiin papiksi 29. kesäkuuta 1958 ja nimitettiin Saluzzon hiippakunnan johtoon 5. heinäkuuta 1986. Piispaksi konsekroinnin suoritti 24. elokuuta Anastasio Alberto Ballestrero, jota avustivat Massimo Giustetti ja Giulio Einaudi.Catholic- Hierarchy.org: Bishop Sebastiano Dho 3\. heinäkuuta 1993 Dho sai nimityksen Alban (Pompea) piispaksi, jonka virkaan hänet asetettiin 11. syyskuuta. Hän jäi eläkkeelle 28. kesäkuuta 2010. == Lähteet == Luokka:Italialaiset piispat Luokka:Katoliset piispat Luokka:Vuonna 1935 syntyneet Luokka:Vuonna 2021 kuolleet
Władysław Ziółek

thumb|right|Władysław Ziółek Władysław Ziółek (s. 22. kesäkuuta 1935) on puolalainen roomalaiskatolinen arkkipiispa. Hänet vihki papiksi Łódźin hiippakuntaan Józef Gawlina 13. heinäkuuta 1958, ja hänet nimitettiin sen vihkipiispaksi ja Risiniumin titulaaripiispaksi 12. maaliskuuta 1980. Piispaksi konsekroinnin suoritti 4. toukokuuta Józef Rozwadowski, jota avustivat Jan-Wawrzyniec Kulik ja Bogdan Bejze.Catholic-Hierarchy.org: Archbishop Władysław Ziółek 24\. tammikuuta 1986 Ziółek sai nimityksen Łódźin piispaksi, ja 25. maaliskuuta 1992 hänet nimitettiin sen arkkipiispaksi. Hän jäi eläkkeelle 11. heinäkuuta 2012. == Lähteet == Luokka:Puolalaiset papit Luokka:Katoliset arkkipiispat Luokka:Vuonna 1935 syntyneet Luokka:Elävät henkilöt
Luis Morgan Casey

Luis Morgan Casey (23. kesäkuuta 1935 Portageville, Missouri – 27. heinäkuuta 2022) oli yhdysvaltalainen roomalaiskatolinen piispa. Hänet vihittiin papiksi Saint Louisin arkkihiippakuntaan 7. huhtikuuta 1962. Hänet nimitettiin La Pazin arkkihiippakunnan vihkipiispaksi Boliviaan ja Mibiarcan titulaaripiispaksi 3. marraskuuta 1983. Piispaksi konsekroinnin suoritti 28. tammikuuta 1984 Alfio Rapisarda, jota avustivat Jorge Manrique Hurtado ja John Lawrence May.Catholic-Hierarchy.org: Bishop Luis Morgan Casey 18\. tammikuuta 1988 Casey sai nimityksen Pandon apostoliseksi vikaariksi Boliviassa. == Lähteet == Luokka:Yhdysvaltalaiset katoliset piispat Luokka:Vuonna 1935 syntyneet Luokka:Vuonna 2022 kuolleet
Bellino Giusto Ghirard

Bellino Giusto Ghirard (22. toukokuuta 1935 Seyches – 26. heinäkuuta 2013) oli ranskalainen roomalaiskatolinen piispa. Hänet vihittiin papiksi Agenin hiippakuntaan 30. kesäkuuta 1962 ja nimitettiin Rodezin(–Vabresin) hiippakunnan koadjuuttoripiispaksi 25. huhtikuuta 1990. Piispaksi vihkiminen seurasi 17. kesäkuuta. Pääkonsekraattorina toimi Roger Joseph Bourrat, jota avustivat Sabin-Marie Saint-Gaudens ja Pierre Étienne Louis Eyt.Catholic- Hierarchy.org: Bishop Bellino Giusto Ghirard 1\. kesäkuuta 1991 Ghirardista tuli Rodezin piispa. Hän jäi eläkkeelle 2. huhtikuuta 2011. == Lähteet == Luokka:Ranskalaiset piispat Luokka:Katoliset piispat Luokka:Vuonna 1935 syntyneet Luokka:Vuonna 2013 kuolleet
Walter William Curtis

Walter William Curtis (3. toukokuuta 1913 Jersey City, New Jersey – 18. lokakuuta 1997) oli yhdysvaltalainen roomalaiskatolinen piispa. Hänet vihittiin papiksi Newarkiin 8. joulukuuta 1937 ja nimitettiin sen vihkipiispaksi sekä Bisican titulaaripiispaksi 27. kesäkuuta 1957. Piispaksi konsekroinnin suoritti 24. syyskuuta Thomas Aloysius Boland, jota avustivat James Aloysius McNulty ja George William Ahr.Catholic-Hierarchy.org: Bishop Walter William Curtis Curtis osallistui Vatikaanin toiseen kirkolliskokoukseen. Hän toimi hiippakuntansa johdossa, kunnes jäi eläkkeelle 28. kesäkuuta 1988. == Lähteet == Luokka:Yhdysvaltalaiset katoliset piispat Luokka:Vuonna 1913 syntyneet Luokka:Vuonna 1997 kuolleet
Carl Kämp

Carl Wilhelm Kämp (2. heinäkuuta 1848 Tuusula – 26. marraskuuta 1889 Helsinki) oli suomalainen ravintoloitsija, joka muistetaan parhaiten Helsinkiin perustamastaan hotelli Kämpistä. Kämpin vanhemmat olivat Johan Magnus Kempe ja Maria Sofia Blomster, jotka ilmeisesi edustivat vaatimatonta taustaa. Kämp työskenteli aluksi tarjoilijana ja kassanhoitajana useissa Helsingin tunnetuissa ravintoloissa, kunnes hän sai vuonna 1872 uudessa teatteritalossa (nyk. Svenska Teatern) sijainneen ravintola Oopperakellarin vuokrattua itselleen viiden vuoden määräajaksi. Vuodesta 1874 hän johti myös Kaivopuiston Kaivohuonetta. Suomessa käytettiin ensimmäisen kerran sähkövaloa vuonna 1878, kun Kämp antoi valaista ravintolan puutarhan kahden kuukauden ajan sähköllä.Sähköistyminen maailmalla 1800-1930 Sähköturvallisuus 100 vuotta -verkkonäyttely. Tukes. Viitattu 25.8.2012. Menestyttyään ravintoloitsijana Kämp päätti perustaa itse oman ravintolan ja hotellin. Hän osti vuonna 1884 Kluuvikatu 1:n tontin kultaseppä Carl Fridolf Ekholmilta 180 000 markan hinnalla ja palkkasi arkkitehti Theodor Höijerin suunnittelemaan viisikerroksisen rakennuksen. Koska senaatti ei myöntänyt tarpeeksi lainaa, Kämpillä ei kuitenkaan ollut varaa maksaa mittavia rakennuskustannuksia loppuun. Rahoittajaksi tuli liikemies Fredrik Wilhelm Grönqvist, joka oli hieman aiemmin rakentanut kadun vastakkaiselle puolelle mahtavan Grönqvistin talon. Kämp sai vuokrata hotellin ensimmäisen 20 vuoden ajaksi. Ensiluokkainen ja aikanaan moderni hotelli avattiin marraskuun alussa 1887, mutta Kämp ehti johtaa sitä vain kaksi vuotta ennen sydänhalvauksen aiheuttamaa ennenaikaista kuolemaansa.Carl ja Maria Kämp Hotel Kämp. Viitattu 25.8.2012. Kämp oli vuodesta 1873 naimisissa Maria Dorothea Elise Mossin kanssa, joka jatkoi Hotel Kämpin toimintaa hänen kuoltuaan. Taloudellisten vaikeuksien vuoksi hänen oli kuitenkin luovuttava siitä jo 1890. ==Lähteet== Luokka:Suomalaiset ravintoloitsijat Luokka:Vuonna 1848 syntyneet Luokka:Vuonna 1889 kuolleet
Soreahiirihaukka

Soreahiirihaukka (Rupornis magnirostris) on pienikokoinen omaan Rupornis- sukuun kuuluva haukkalaji. Sitä tavataan Amerikassa Yhdysvalloista Argentiinaan ulottuvalla alueella. Soreahiirihaukat munivat vuosittain kaksi munaa, ja molemmat vanhemmat osallistuvat poikasten hoitoon. Laji käyttää vaihtelevaa ravintoa hyönteisistä pieniin nisäkkäisiin. Soreahiirihaukkoja on alle 10 000 sukukypsää yksilöä. Soreahiirihaukan tyypillinen ääni on kovaääninen, kimeä ja venytetty huuto. == Koko ja ulkonäkö == Soreahiirihaukan ruumiinpituus on 33–41 senttimetriä ja siipien kärkiväli noin 75 senttimetriä. Aikuinen koiras painaa noin 250 grammaa ja naaras 300 grammaa. Soreahiirihaukan jalat ovat oranssit. Vatsa on vaalea, rinta raidallinen ruskean ja harmaan väreissä. Nokka on ruskea ja nokan ympärys oranssi. Silmien pupillit ovat ruskeat ja muu osa oranssia. Pää ja niska ovat kastanjanruskeat. Pyrstö on tummanruskea. == Levinneisyys ja elinympäristö == Soreahiirihaukka elää Etelä- ja Väli-Amerikassa. Sitä on tavattu Argentiinassa, Belizessä, Brasiliassa, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Paraguayssa, Perussa, Yhdysvalloissa ja Uruguayssa. Laji elää puoliavoimilla alueilla, kuten metsien laitamilla, tienvarsilla ja viljelyksillä. Laji välttelee sekä tiheitä metsiä että laajoja avoimia tai puuttomia alueita. == Lisääntyminen == Soreahiirihaukka rakentaa pesänsä puuhun. Pesä on koottu oksista ja vuorattu puunkuorilla ja sammalella, ja sen halkaisija on yleensä 45 x 20 senttimetriä. Naaras munii pesään kaksi vaaleaa, noin 35 gramman painoista munaa. Molemmat vanhemmat osallistuvat poikasten hoitoon, sillä naaras hautoo ja koiras hankkii ravintoa. Poikaset lähtevät pesästä hieman alle 40 vuorokauden ikäisinä. Soreahiirihaukka rakentaa joka vuosi uuden pesän. == Ravinto == Soreahiirihaukan ruokavalio on hyvin vaihteleva. Se syö usein hyönteisiä, matelijoita kuten liskoja ja käärmeitä, pieniä nisäkkäitä kuten jyrsijöitä ja joskus lintuja ja kaloja. Soreahiirihaukka saalistaa väijymällä melko matalalla oksalla, josta se saaliin havaittuaan syöksyy alas nappaamaan saaliin. Haukka osaa hyödyntää myös metsäpaloja saalistuksessaan. == Taksonomia == Soreahiirihaukka on yleisesti luokiteltu hiirihaukkojen sukuun. Se on kuitenkin 2000-luvun tutkimusten perusteella sijoitettu omaan Rupornis-sukuunsa, eikä sillä tiedetä olevan selviä lähisukulaisia. Soreahiirihaukka on edelleen jaettu 12 alalajiin, mutta joidenkin tutkijoiden mukaan lajilla olisi useampikin alalajeja.Bierregaard, R.O., Jr, Boesman, P. & Kirwan, G.M: Roadside Hawk (Rupornis magnirostris). Teoksessa == Lähteet == Luokka:59.3 Linnut Luokka:Haukat
Kristýna Plíšková

Kristýna Plíšková (s. 21. maaliskuuta 1992 Louny) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 35 heinäkuussa 2017 ja nelinpelissä sijalla 51 syyskuussa 2014. Hän on voittanut urallaan yhden WTA-turnauksen kaksinpelissä ja kolme WTA-turnausta nelinpelissä. Junioriurallaan Plíšková voitti vuoden 2010 Wimbledonin tyttöjen kaksinpelin. Juniorirankingissa hän oli parhaimmillaan neljäntenä. Grand Slam -turnauksen pääsarjassa Plíšková pelasi ensimmäisen kerran Wimbledonissa 2011, häviten ensimmäisen ottelunsa. Seuraavana vuonna hän pääsi turnauksessa toiselle kierrokselle. Yhdysvaltain avoimissa hän pääsi myös toiselle kierrokselle. Hänen kaksoissiskonsa Karolína on myös tennispelaaja. == Lähteet == == Aiheesta muualla == * Kristýna Plíškován kotisivut * * Luokka:Tšekkiläiset tennispelaajat Luokka:Vuonna 1992 syntyneet Luokka:Elävät henkilöt
Karolína Plíšková

Karolína Plíšková (s. 21. maaliskuuta 1992 Louny) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla ykkösenä heinäkuussa 2017 ja nelinpelissä sijalla 11 lokakuussa 2016. Hän on voittanut urallaan 16 WTA-turnausta kaksinpelissä ja viisi nelinpelissä. Hänen kaksoissiskonsa Kristýna on myös tennispelaaja. Junioriurallaan Plíšková voitti vuoden 2010 Australian avointen tyttöjen kaksinpelin. Juniorirankingissa hän oli parhaimmillaan seitsemäntenä. == Tennisura == Grand Slam -turnauksen pääsarjassa Plíšková pelasi ensimmäisen kerran Ranskan avoimissa 2012, häviten ensimmäisen ottelunsa. Myös Wimbledonissa 2012 hän hävisi ensimmäisellä kierroksella. Helmikuussa 2013 Plíšková saavutti ensimmäisen WTA-turnausvoittonsa kaksinpelissä voitettuaan Kuala Lumpurin turnauksen. Grand Slam -turnauksessa Plíšková pääsi ensimmäistä kierrosta pidemmälle ensimmäisen kerran Wimbledonissa 2013, jossa hän voitti Nadja Petrovan. Vuonna 2014 Plíšková voitti Linzin ja Soulin turnaukset. Yhdysvaltain avoimissa 2014 hän pääsi kolmannelle kierrokselle voitettuaan toisella kierroksella Ana Ivanovićin. Kolmannella kierroksella hän hävisi Casey Dellacqualle. Myös Australian avoimissa 2015 Plíšková eteni kolmannelle kierrokselle. Hän saavutti Prahassa turnausvoiton. Vuonna 2016 hän pääsi Australian avoimissa kolmannelle kierrokselle ja Ranskan avoimissa hänen pelinsä päättyivät avauskierroksen tappioon. Kesäkuussa pelatussa Nottinghamin turnauksessa hän saavutti turnausvoiton. Wimbledonissa hän pääsi toiselle kierrokselle. Elokuussa Cincinnatissa Plíšková saavutti uransa kuudennen kaksinpelin turnausvoiton. Yhdysvaltain avoimissa Plíšková eteni loppuotteluun asti, jossa hävisi Angelique Kerberille. Toisen kerran Plíšková pelasi Grand Slam -turnauksen loppuottelussa Wimbledonissa 2021. Hän hävisi loppuottelussa Australian Ashleigh Bartylle pistein 3–6, 7–6 (7–4), 3–6. == Yksityiselämä == Plíšková avioitui vuonna 2018 televisiojuontaja Michal Hrdličkan kanssa. == Lähteet == == Aiheesta muualla == * Karolína Plíškován kotisivut * * Luokka:Tšekkiläiset tennispelaajat Luokka:Vuonna 1992 syntyneet Luokka:Elävät henkilöt
Kleineh

Kleineh voi tarkoittaa ainakin seuraavia: *Louis Kleineh (noin 1808–1874), saksalais-suomalainen ravintoloitsija ja hotellinpitäjä *Oscar Kleineh (1846–1919), suomalainen taidemaalari *Villa Kleineh, huvila Helsingin Kaivopuistossa *Hotelli Kleineh, Louis Kleinehin perustama hotelli Helsingissä
Suomen saksalainen seurakunta

Suomen saksalainen evankelis-luterilainen seurakunta () on Suomen saksankielisen väestön oma seurakunta, joka on osa Suomen evankelis- luterilaista kirkkoa. Se syntyi nykyisessä muodossaan vuonna 1990, kun vuonna 1858 perustettu Helsingin saksalainen seurakunta ja vuonna 1927 perustettu Turun saksalainen seurakunta yhdistettiin.Suomen saksalainen evl seurakunta Saksalainen seurakunta. Viitattu 25.8.2012. Helsingin ja Turun lisäksi seurakunnalla on saksankielisiä seurakuntaryhmiä 18 paikkakunnalla ympäri Suomen. Säädösperusta seurakunnalle on kirkkolain 3. luvun 5 § alku: ”Seurakunnat ovat suomenkielisiä tai ruotsinkielisiä taikka kaksikielisiä, jollei seurakunnan kielestä tai siihen liittyvistä muista jäsenyysedellytyksistä seurakuntaa perustettaessa tai muutoin erikseen muuta määrätä.” Saksalaisen väestön ansiosta Viipurissa toimi Viipurin saksalainen seurakunta jo vuosina 1743–1949. Nykyisen saksalaisen seurakunnan katsotaan kuitenkin syntyneen, kun Helsingin saksalainen seurakunta perustettiin keisari Aleksanteri II:n antamalla asetuksella 6. elokuuta 1858. Hankkeeseen myötävaikutti baltiansaksalaista alkuperää ollut Suomen kenraalikuvernööri Friedrich Wilhelm von Berg. Seurakunnan oma kirkko eli Helsingin Saksalainen kirkko vihittiin vuonna 1864. Saksalainen seurakunta on vuodesta 1923 alkaen kuulunut ruotsinkieliseen Porvoon hiippakuntaan. Nykyään seurakuntaan kuuluu noin 3 000 jäsentä.1858–2008: 150 vuotta saksalainen seurakunta Saksalainen seurakunta. Viitattu 25.8.2012. ==Lähteet== Luokka:Porvoon hiippakunnan seurakunnat Luokka:Helsingin evankelis-luterilaiset seurakunnat Luokka:Suomen saksalaiset
Piwik

Piwik on kävijäseurantaohjelmisto, joka on kirjoitettu PHP-ohjelmointikielellä ja pohjautuu MySQL-tietokantaan. Se on käytössä noin 350 000 sivustolla, ja se on käännetty 35 kielelle. Piwik on avoimen lähdekoodin projekti, ja sitä levitetään GPL:n version 3 alla. Piwik tallentaa kävijätiedot paikallisesti MySQL-tietokantaan, joka edesauttaa sitä, että sivustojen kävijätietoja ei lähetetä kolmansille osapuolille. Piwikissä on myös ominaisuuksia, jotka helpottavat käyttäjien anonymisointia (esimerkiksi käyttäjien IP-osoitteet voidaan tarvittaessa peittää), ja käyttäjät voivat helposti kieltää seurannan. Piwik tukee myös uusien selainten Do Not Track -asetusta. Tietosuojaominaisuuksiensa ansiosta Piwikillä on merkittävä markkinaosuus (13%) Saksassa. Piwik-projektin uusi nimi Matomo (japaniksi "rehellisyys") otettiin käyttöön tammikuussa 2018. Piwik Pro jatkaa kaupallisena palveluna. == Lähteet == ==Aiheesta muualla== * Piwikin kotisivu * Matomo - Avoimen koodin analytiikkaa Luokka:Tilasto-ohjelmistot Luokka:Vapaat ohjelmistot
Kuumailmapuhallin

Kuumailmapuhallin on puhallin jolla voi puhaltaa kuumaa ilmaa. Lämpötila voi olla säädettävissä. Sovelluksia: *elektroniikassa käytettävien kutistesukkien kutistaminen. *maalin poistoclas ohlson 2012/2013 tuotekuvasto *muovin muotoilu ==Lähteet== Luokka:Työkalut
Samantha Crawford

Samantha Crawford (s. 18. helmikuuta 1995 Atlanta, Georgia, Yhdysvallat) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 104 huhtikuussa 2016. Hän on voittanut urallaan yhden ITF- turnauksen kaksinpelissä ja viisi ITF-turnausta nelinpelissä. Vuonna 2012 Crawford pääsi ensimmäistä kertaa mukaan Grand Slam -turnauksen pääsarjaan Yhdysvaltain avoimissa selvitettyään karsinnat. Hän hävisi turnauksen ensimmäisellä kierroksella Laura Robsonille. Hän voitti kuitenkin tyttöjen kaksinpeliturnauksen, päihittäen loppuottelussa Viron Anett Kontaveitin. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Hakaja

Hakaja () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 13 kilometriä Laukaansuusta länteen. Vuonna 2010 kylässä oli 16 asukasta. Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Akui ja uudelleen ruotsalaisajan alussa vuosina 1618–1623 laaditussa verokirjassa muodossa Akaia. Sen nimi on lyhentymä puronnimestä Hakaoja. Vuonna 1848 Hakajassa asui 51 inkerinsuomalaista, jotka kuuluivat Kosemkinan luterilaiseen seurakuntaan. Kylän talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 Hakajassa oli seitsemän taloa ja 69 asukasta . Kylän sukuja olivat Lohi, Marinen, Sippola ja Yllö. Vuonna 1899 Hakaja kuului kyläkuntana Narvusin volostiin. Sen 135 asukasta olivat kaikki luterilaisia suomalaisia. Kylän pääelinkeino oli kalastus. Siellä oli vuonna 1888 rakennettu rukoushuone, joka suljettiin 1930-luvulla. Vuonna 1897 avattiin semstvon koulu ja vuonna 1909 osuuskauppa. Venäjän vallankumouksen jälkeen Hakaja muodosti Narvusin volostiin kuuluneen kyläneuvoston. Vuodesta 1924 lähtien se kuului Konnun kyläneuvostoon. Vuonna 1939 kylässä oli 195 asukasta. Toisen maailmansodan aikana saksalaiset siirsivät kylän asukkaat Suomeen. Neuvostoliittoon palattuaan heidät karkotettiin sisä-Venäjälle. Ensimmäiset hakajalaiset pääsivät takaisin kotikyläänsä 1950-luvulla. Vuonna 1958 kylässä oli 55 asukasta. Nykyään Hakaja on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. Ainakin 1990-luvulla kylässä puhuttiin vielä suomea. Kurkolanniemeä kiertävän mukulakivitien varrella sijaitsevalla hautausmaalla on Stalinin vainoissa menehtyneiden inkeriläisten muistomerkki. Hakajan tienhaarassa on rajavartiosto. ==Lähteet== Luokka:Kosemkinan kylät Luokka:Jaaman piiri
Levitysvaunu

Levitysvaunu on vaunu jolla voi levittää kalkkia, lannoitetta, hienoa hiekkaa, siemeniä tms. clas ohlson 2012 / 2013 Levitysvaunuja on pieniä käsin työnnettäviä mutta myös isoja traktorilla perässä vedettäviä. ==Lähteet== Luokka:Puutarhatyökalut Luokka:Maatalouskoneet ja -työkalut
Hamala

Hamala () on entinen kylä Leningradin alueen Jaaman piirin Laukaansuun kunnassa Venäjällä. Se sijaitsi Kurkolanniemen keskellä Valkeajärven lounaispuolella Valkeajärven rannalla sijainnut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 ja uudelleen ruotsalaisajan alussa vuosina 1618–1623 laaditussa maakirjassa. Sen nimi esiintyy ensimmäisen kerran vuonna 1589 muodoissa Hamela ja Hammela. Kylän nimitys perustunee venäläisen ristimänimen Foma itämerensuomalaiseen muotoon Hama. Vuonna 1848 Hamalassa asui 55 inkerikkoa. He kuuluivat aluksi Haavikon ja vuodesta 1874 lähtien Joenperän ortodoksiseen seurakuntaan. Paikallinen inkeroismurre oli sekoittunut voimakkaasti naapurikylissä puhuttuun suomeen . Ennen 1860-lukua kylän asukkaat olivat valtion talonpoikia . Vuonna 1899 Hamala kuului kyläkuntana Narvusin volostiin. Väestönlaskennan mukaan sen 64 läsnäolevasta asukkaasta 58 oli ”suomalaisia”, yksi venäläinen ja viisi ”sekoittuneita”. Kylässä oli kirjoilla myös yksi romaniperhe. Luterilaisia oli vain yksi henkilö. Neuvostoaikana Hamala kuului ensin Hakajan ja vuodesta 1924 lähtien Konnun kyläneuvostoon. Vuonna 1939 kylässä oli 101 asukasta. Ennen toista maailmansotaa sen kautta rakennettiin niemimaan pohjoisosassa sijainneeseen puna-armeijan tukikohtaan johtanut rautatie, minkä seurauksena asukkaat siirrettiin seudun muihin kyliin. Vuonna 1958 Hamalassa oli 14 asukasta. Kylä lakkautettiin virallisesti vuonna 1971. Nykyään paikalla ei ole lainkaan asutusta. Valkeajärven rannalle johtaa Hakajan risteyksestä viivasuora mukulakivitie. ==Lähteet== Luokka:Jaaman piiri Luokka:Kosemkinan kylät
Rosvoliitin

Rosvoliitin on nimike liittimelle, jolla virtaa johtava kaapeli voidaan helposti jakaa. Liitintä käytettäessä on huomioitava, että virtaa syöttävän johtimen poikkipinta-ala on riittävän iso, jos kuormitus kasvaa. Ilmaus on tyypillinen auton sähköjärjestelmien yhteydessä. Luokka:Sähköliittimet Luokka:Auton sähköjärjestelmät
Reikäpiirilevy

Reikäpiirilevy on piirilevytyyppi joka on valmiiksi rei'itetty niin että sen voi periaatteessa laittaa täyteen elektroniikan komponentteja. Rasterointi on piste- tai liuskarasterointi ja kolvaajan tehtävänä on komponenttien latomisen jälkeen tehdä sopivat yhdistykset, apuna voi käyttää hyppylankaa tai juottamalla tinasillan. Liuskarasteroituun levyyn voi tehdä katkoksia pienellä poranterällä. Materiaali voi olla Pertinaxlevyä ja reikien jakoväli 2,54 mm. Reikäpiirilevyt ovat käteviä prototyyppien testaukseen eikä syövytys- tai kaiverrusvälineitä tarvita piirilevyn tekoon. Vielä helpommin prototyyppejä voi testata koekytkentälevyllä. Luokka:Elektroniikan komponentit de:Leiterplatte#Prototypen
Kiiskala

Kiiskala () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen länsiosassa Narvanlahden rannalla 22 kilometriä Laukaansuusta luoteeseen. Vuonna 2010 kylässä oli 26 asukasta. Kiiskalan talot sijaitsevat Suomenlahden muinaisen rantavallin ja meren välisellä kapealla kaistaleella. Kylän edustan saarista suurin on Parissaluoto (ven. Borisluda). Pohjoispuolella on Liivarannaksi kutsuttu pitkä hiekkaranta ja idässä nimensä mukainen Suursuo (Bolšoje boloto). Kylän eteläpuolella on entisen pioneerileirin rauniot sekä Kurkolanniemen korkein kohta Linnamäki (gora Gorodok). Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Kiškino. 1580-luvun ruotsalaismiehityksen aikana se esiintyy muodossa Kÿskella ja vuosina 1618–1623 autiona nimellä Kischala. Myöhemmin kylän asukkaat olivat Kosemkinan luterilaiseen seurakuntaan kuuluneita inkerinsuomalaisia. 1860-luvulle saakka he olivat tilanomistajan maaorjia . Kylän alkuperäisiä sukuja ovat Merinen, Mäkinen, Pilli ja Saunanen. Vuonna 1899 Kiiskala kuului kyläkuntana Narvusin volostiin. Sen 89 asukasta olivat kaikki luterilaisia suomalaisia. Neuvostoaikana Kiiskala kuului Konnun kyläneuvostoon. Kylän pääelinkeino oli kalastus. 1930-luvun lopussa rakennettiin Kiiskalan ohi kulkeva mukulakivitie, joka on edelleen käytössä. Niemimaan kärjessä sijainneeseen puna-armeijan tukikohtaan johtaneesta rautatiestä muistuttaa entisen aseman nimi Pjatiletka. Vuonna 1939 kylässä oli 161 asukasta. Toisen maailmansodan aikana saksalaiset siirsivät Kiiskalan asukkaat Suomeen. Neuvostoliittoon palattuaan heidät karkotettiin sisä- Venäjälle. Ensimmäiset kanta-asukkaat pääsivät palaamaan kylään 1950-luvulla. Vuonna 1958 siellä oli 82 asukasta. Nykyään Kiiskala on vain muutaman vakituisen asukkaan kylä, mutta kesäisin sen väkiluku kasvaa moninkertaiseksi. 1990-luvulla siellä asui vielä muutamia inkerinsuomea taitavia vanhuksia. Nykyään Kiiskalaan palaa kesän ajaksi muutamia Suomessa asuvia inkerinsuomalaisia. ==Lähteet== ==Aiheesta muualla== * Luokka:Jaaman piiri Luokka:Kosemkinan kylät
Puruimuri

Puruimuri on yleisnimitys laitteelle jolla voidaan imeä puun purua. Laitteita on pieniä mutta myös paljon kookkaampia, joita voi olla esimerkiksi tehtaissa tai oppilaitoksissa erilaisten puuntyöstökoneiden, kuten oikohöylän yhteydessä. Luokka:Työkalut
Santhelenanharjalintu

Santhelenanharjalintu (Upupa antaios) on sukupuuttoon kuollut sarvinokkalintulaji. Se oli läheistä sukua harjalinnulle (Upupa epops). Santhelenanharjalintu oli suurikokoinen ja lentokyvytön lintu, joka eli endeemisenä Saint Helenan saarella eteläisellä Atlantilla. Se tunnetaan vain luulöydöistä ja on luultavasti kuollut sukupuuttoon pian sen jälkeen kun saari löydettiin vuonna 1502. Se hävisi oletettavasti metsästyksen ja saarelle päässeiden vieraslajien takia. == Lähteet == Luokka:Sarvinokkalinnut Luokka:Sukupuuttoon kuolleet linnut
Tuholaistorjunta

Tuholaistorjunta on toimintaa, jossa tuhohyönteinen tai muu tuhoeläin poistetaan asuin- tai liiketilasta jotta tilaa voitaisiin käyttää normaalisti ilman tuhohyönteisten, kuten torakoiden tuomia haittoja. Tuhohyönteisten ja -eläinten torjuntaan on olemassa erityisiä siihen erikoistuneita yrityksiä. Tuholaiset voi tappaa muun muassa kemikaaleilla, kuumentamalla rakennuksen lämpötila yli +50°c useamman tunnin ajaksi, UV-laitteilla, perinteisillä loukuilla ja elektronisilla loukuilla.http://www.haittaeläin.fi/upload/Bioturvaesite.pdf.http://www.tuhoeläin.fi/wp- content/uploads/2010/06/WiseBox_tietolehtinen_2012.pdf == Lähteet == Luokka:Tuholaisten torjunta
Kolmas käsi

Kolmas käsi on aputeline juotostöihin mutta sitä voi hyödyntää myös tietyissä käsitöissä. Telineessä voi olla myös suurennuslasi. Telineessä on kahdet nivelletyt hauenleuat tai muut pidikkeet, joilla voi asettaa päällekkäin esimerkiksi kaksi sähköjohtoa juottamista varten.clas ohlson 2012/2013 tuotekuvasto Telineessä juotoksista tulee laadukkaampia, koska yhdistettävät pinnat eivät pääse liikkumaan. ==Katso myös== *Juotin ==Lähteet== Luokka:Juottaminen Luokka:Työkalut Luokka:Käsityöt
Victoria Duval

Victoria Duval (s. 30. marraskuuta 1995 Miami, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 90 heinäkuussa 2014. == Lapsuus == Duval syntyi 30. marraskuuta 1995 Yhdysvaltain Miamissa, mutta vietti lapsuutensa Haitissa. Hänen vanhempansa ovat haitilaisia. Ollessaan seitsemänvuotias, Duval joutui tätinsä luona ollessaan ryöstäjien panttivangiksi. Tämän jälkeen hän muutti äitinsä, Nadinen, kanssa takaisin Yhdysvaltoihin, hänen isänsä, Jean-Mauricen, jäädessä Haitiin töihin. Haitin maanjäristyksessä 2010 hänen isänsä hautautui, mutta sai kaivettua itsensä ylös. Hän kärsi kuitenkin luunmurtumista, ja hänen keuhkonsa puhkesivat. Hänen vasen kätensä halvaantui. == Tennisura == Duval pelasi ITF- turnauksessa ensimmäisen kerran vuonna 2010. Ensimmäisen voittonsa ITF- kiertueen ottelussa hän saavutti Midlandin 100 000 Yhdysvaltain dollarin turnauksessa helmikuussa 2011. Lokakuussa 2011 hän eteni välieriin Williamsburgin 10 000 dollarin ITF-turnauksessa. Hän saavutti finaalipaikan Bayamonin ITF-nelinpeliturnauksessa Allie Kiickin parina. Tammikuussa 2012 Duval pääsi finaaliin Sumterin 10 000 dollarin ITF-turnauksessa. Elokuussa 2012 Duval pääsi mukaan Grand Slam -turnauksen pääsarjaan Yhdysvaltain avoimissa selvitettyään karsinnat. Hän hävisi turnauksen ensimmäisellä kierroksella Kim Clijstersille. Helmikuussa 2013 maailmanlistan sijalla 451 ollut Duval teki debyyttinsä WTA-kiertueella pelattuaan Memphisissä. Hän voitti ensimmäisellä kierroksella maailmanlistan sijalla 69 olleen Johanna Larssonin. Toisella kierroksella hän hävisi Kristina Mladenovicille. Maaliskuussa hän pelasi Miamissa voittaen ensimmäisellä kierroksella Andrea Hlaváčkován. Toisella kierroksella hän hävisi Jelena Jankovićille. Hän tienasi turnauksesta 13 750 Yhdysvaltain dollaria. Yhdysvaltain avoimissa 2013 Duval saavutti ensimmäisen voittonsa Grand Slam -turnauksen pääsarjassa, kun hän voitti ensimmäisellä kierroksella vuonna 2011 turnauksen voittaneen Samantha Stosurin. Toisella kierroksella hän hävisi Daniela Hantuchoválle suoraan kahdessa erässä. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Voimamies

Voimamies on historiallisesti ollut kuuluisa fyysisiltä voimiltaan poikkeuksellisen vahva voimailulajien harrastaja, esimerkiksi painonnostaja, joka voi esiintyä esimerkiksi sirkuksessa. Voimamiehet olivat suosittuja sirkusesiintyjiä 1800-luvulla. Usein voimamiehet todistivat voimansa liikuttamalla tai nostamalla esineitä, joiden yleisö luuli olevan mahdotonta liikuttaa. Voimamiehet saattoivat esimerkiksi nostaa alasimia tai taivuttaa metallitankoja. Tunnettu suomalainen esiintyvä voimamies oli esimerkiksi Viljami Hautaviita. Nykyään voimamieskilpailut ovat urheilulaji, ja voimamiehiksi nimitetään lajissa kilpailevia urheilijoita. Luokka:Sirkus
Under the Red Star

Under the Red Star on vuonna 2011 valmistunut kanadalainen draamadokumentti, joka kertoo 1900-luvun alun kanadansuomalaisesta työväenliikkeestä. Sen on ohjannut suomalaiset sukujuuret omaava Kelly Saxberg. Hänen tekemänsä käsikirjoitus perustuu professori Varpu Lindströmin suomalaissiirtolaisia koskevaan tutkimustyöhön. Elokuvan pääosissa ovat suomalaiset näyttelijät Elena Leeve ja Jussi Nikkilä sekä Suomessa syntynyt kanadalainen harrastajanäyttelijä Rauli Pohjolainen. Under the Red Star seuraa kanadansuomalaisten työväenliikkeen historiaa vuosina 1910–1937. Se käsittelee erityisesti suomalaissiirtolaisten radikalisoitumista, jolla oli merkittävä vaikutus myös koko Kanadan työväenliikkeen synnyssä. Elokuvan keskeiset henkilöhahmot ovat kertojana toimiva sanomalehtimies Aku Päiviö, agitaattori Sanna Kannasto sekä ammattiyhdistysaktiivi Tom Hill. Tapahtumien keskiössä on Ontarion provinssissa sijaitsevan Port Arthurin (nyk. Thunder Bay) kaupungin suomalaissiirtolaisten kokoontumispaikka Finnish Labour Temple. Näyteltyjen kohtauksien lisäksi elokuva sisältää vanhoja arkistofilmejä sekä valokuvia. Thunder Bayssä kuvattu Under the Red Star on yksi kaikkien aikojen suurimpia Northwestern Ontarion alueella tehtyjä elokuvatuotantoja. Ontarion kulttuuriviranomaisten lisäksi sitä tuki myös Turussa toimiva Siirtolaisuusinstituutti. Varpu Lindströmin ohella elokuvaan liittyvää tutkimustyötä teki kanadalainen professori Michel S. Beaulieu. Under the Red Starin ensi-ilta oli syyskuussa 2011 Thunder Bayn Bay Street Film Festival -tapahtumassa. Elokuussa 2012 sitä esitettiin Suomessa neljällä eri paikkakunnalla. Elokuva on julkaistu myös DVD-muodossa. == Juoni == Elokuva koostuu viidestä jaksosta, joista ensimmäinen kertoo suomalaissiirtolaisten saapumisesta Ontarion Port Arthuriin sekä heidän yhteisönsä synnystä ja Labour Templen työväentalon rakentamisesta. Toisessa jaksossa seurataan kanadansuomalaisen työväenliikkeen radikalisoitumista muun muassa IWW- ammattiliiton kautta, sekä Suomen sisällissodan jälkeen Kanadaan muuttaneiden punapakolaisten saapumista. Kolmas käsittelee 1930-luvun lamaa, jolloin kanadansuomalaisia houkuteltiin siirtolaisiksi Neuvosto-Karjalaan. Lisäksi kerrotaan kanadansuomalaisten ammattiyhdistysmiesten Viljo Rosvallin ja Janne Votilaisen murhasta. Neljäs osa käsittelee Espanjan sisällissotaan lähteneiden kanadansuomalaisten vapaaehtoisten liittymistä Kansainvälisten prikaatien alaiseen Mackenzie-Papineau-pataljoonaan. Viimeisessä jaksossa kuvataan toisen maailmansodan lähestymistä ja kanadansuomalaisen radikalismin hiipumista sotavuosien myötä. == Rooleissa == == Lähteet == Luokka:Historialliset draamaelokuvat Luokka:Suomalaisen siirtolaisuuden historia Luokka:Kanadansuomalaiset Luokka:Vuoden 2011 kanadalaiset elokuvat
Johanna Konta

Johanna Konta (s. 17. toukokuuta 1991 Sydney, Australia) on englantilainen tennispelaaja. Parhaimmillaan hän on ollut kaksinpelissä WTA-listan sijalla neljä heinäkuussa 2017. Konta syntyi Australiassa unkarilaisille vanhemmilleen, Gaborille ja Gabriellalle. He muuttivat Englantiin vuonna 2005, ja Konta sai maan kansalaisuuden vuonna 2012. Hän puhuu sekä unkaria että englantia. Vuonna 2012 Konta pelasi Grand Slam -turnauksen pääsarjassa Wimbledonissa saatuaan villin kortin. Myös Yhdysvaltain avoimissa hän pelasi pääsarjassa, ja eteni toiselle kierrokselle voitettuaan Tímea Babosin. Vuoden 2015 Yhdysvaltain avoimissa Konta eteni neljännelle kierrokselle, jossa hävisi Petra Kvitoválle. Australian avoimissa 2016 Konta eteni sijoittamattoma pelaajana ensimmäisenä brittinaisena 33 vuoteen Grand Slam -turnauksen välieriin. Hän selviytyi välieriin myös Wimbledonin turnauksessa 2017. Vuonna 2019 Konta selviytyi Ranskan avointen välierään ensimmäisenä brittinaisena sitten vuoden 1983. == Lähteet == == Aiheesta muualla == * * Luokka:Brittiläiset tennispelaajat Luokka:Australialaiset tennispelaajat Luokka:Vuonna 1991 syntyneet Luokka:Elävät henkilöt
Oléron

thumb|Oléronin saaren sijainti Ranskan rannikon edustalla. Île d’Oléron eli Oléron on saari Charente-Maritimen rannikolla Ranskassa. Sen on Ranskan Atlantin puoleisen rannikon suurin saari ja Ranskan kaikista saarista toiseksi suurin Korsikan jälkeen. Sen pinta-ala on 190 km². Vuodesta 1966 saarelle pääsee siltaa pitkin,Oléronin silta ja siitä on tullut vilkas lomakeskus. Saaren edustalla haaksirikkoutui vuonna 1924 suomalainen laiva Port Caledonia.Vuonna 1924 uponnut suomalaishylky löydetty Ranskasta, Yle.fi/Uutiset 9.8.2011, viitattu 10.8.2011 Rannikolla on lisäksi kolme muuta saarta: *île de Ré *île d'Aix *île Madame ==Lähteet== == Aiheesta muualla == Luokka:Ranskan saaret Luokka:Charente-Maritime
La Pallice

La Pallice, myös: grand port maritime de La Rochelle, on Ranskassa sijaitsevan La Rochellen kaupungin teollisuussatama. Se on kaupallinen syväsatama. Siellä on edelleen, joskin poissa käytöstä, toisen maailmansodan aikana rakennettu sukellusvenetukikohtaGerman submarine base in La Pallice. La Pallicessa on öljynpurkulaitteisto, ja siellä käsitellään pääasiassa trooppista puutavaraa. Sinne on 1980-luvulla siirretty kaupungin keskustasta kalastusalusten satama. ==Lähteet== *Nutall Encyclopaedia Gutenberg.orgissa, "Pallice, La" Luokka:Ranskan satamat Luokka:Charente-Maritime Luokka:Ranskalaiset valtionyhtiöt Luokka:Atlantin valtameren satamat
Automaalaamo

Automaalaamo on paikka jossa, maalataan henkilöautoja ja yleensä myös pakettiautoja. Raskaan kaluston maalaamot taas ovat erikoistuneet kuorma- autojen ja muiden työkoneiden maalaamiseen. Automaalaamossa on usein myös peltikorjaamo, jolloin yritystä tulisikin kutsua kolarikorjaamo- tai vauriokorjaamo-nimellä. Suomessa on noin 600 automaalaamoa. == Lähteet == == Aiheesta muualla == * Automaalaus.info Luokka:Autotekniikka
HK Nitra

HK Nitra on perinteikäs slovakialainen jääkiekkoseura Nitran kaupungista. Seura on perustettu jo vuonna 1926 ja se pelaa Slovakian pääsarjassa Tipos Extraligassa. Seuran kenties tunnetuin pelaaja on Zigmund Palffy. Joukkue on voittanut Slovakian mestaruuden kaksi kertaa, joista viimeisin on kaudelta 2023/24. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Erik Šebo L 2025 Bratislava, Slovakia 33 Libor Kašík L 2025 Zlín, Tšekki, Tšekkoslovakia 74 Sami Aittokallio L 2025 Tampere, Suomi Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Matej Bača L 2026 Liptovský Mikuláš, Slovakia 7 Samuel Hain R 2025 Topoľčany, Slovakia 16 Marko Stacha L 2025 Ilava, Slovakia 17 Martin Vitáloš R 2027 Bratislava, Slovakia 24 Branislav Mezei (C) L 2025 Nitra, Tšekkoslovakia 26 Lukáš Pánik R Juniori Zlaté Moravce, Slovakia 28 Adam Kalman L Juniori 51 Luke Green R 2025 Halifax, Nova Scotia, Kanada 65 Alex Cotton R 2026 Langley, Brittiläinen Kolumbia, Kanada 71 Matúš Lisý R Juniori Bratislava, Slovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 4 Jaedon Descheneau R OLH / KH 2025 Leduc, Alberta, Kanada 9 Hugo Kováč L OLH 2025 Nitra, Slovakia 10 Tomáš Pobežal L KH Juniori Púchov, Slovakia 19 Tomáš Chrenko R KH Juniori Nitra, Slovakia 21 Filip Bajtek R OLH 2026 Třinec, Tšekki, Tšekkoslovakia 23 Adam Nemec L H Juniori Liptovský Mikuláš, Slovakia 25 Samuel Buček (A) R VLH 2025 Nitra, Slovakia 27 Sebastián Čederle L VLH / KH 2026 Skalica, Slovakia 29 Sahir Gill L KH / VLH 2025 Terrace, Brittiläinen Kolumbia, Kanada 39 Jakub Lacka R VLH 2026 Bratislava, Slovakia 80 Tomáš Hrnka (A) L KH 2025 Nitra, Tšekkoslovakia 81 Karol Csányi L VLH 2026 Komárno, Tšekkoslovakia 83 Max Ferkodič L OLH 2025 Nitra, Slovakia 91 Robby Jackson L VLH / KH 2026 Alameda, Kalifornia, Yhdysvallat 92 Miloš Bubela (A) R KH / OLH 2026 Banská Bystrica, Tšekkoslovakia Josh Passolt L VLH 2025 Hayward, Wisconsin, Yhdysvallat ===Valmennus & Joukkueenjohto=== * Päävalmentaja: Andrej Kmeč * Apuvalmentaja: Dušan Milo * Maalivahtivalmentaja: Jozef Račko * Puheenjohtaja: Miroslav Kováčik * Toimitusjohtaja: Tomáš Chrenko * Urheilutoimenjohtaja: Róbert Pánis * Joukkueenjohtaja: Andrej Šatura Lähde: EliteProspectshttps://www.eliteprospects.com/team/1153/hk-nitra Viitattu 29.10.2021. ==NHL-pelaajat== * Ivan Čiernik * Radoslav Hecl * Artūrs Irbe * Juraj Kolník * David Laliberté * Nathan Lawson * Branislav Mezei * Žigmund Pálffy * Štefan Ružička * Jozef Stümpel * Boris Valábik * Miroslav Zálešák == Lähteet == ==Aiheesta muualla== * Kotisivut Luokka:Slovakialaiset jääkiekkoseurat Luokka:Vuonna 1926 perustetut urheiluseurat Luokka:Nitra
Heksatriakontaanihappo

Heksatriakontaanihappo tai heksatriakontyylihappo on pitkäketjuinen karboksyylihappo ja tyydyttynyt rasvahappo . Heksatriakontaanihapon leimahduspiste on noin 208 °C, höyrystymislämpö 77,1 kJ/mol ja taitekerroin 1,464.Royal Society of Chemistry, ChemSpider: Hexatriacontanoic acid == Lähteet == ==Aiheesta muualla== *PubChem: Hexatriacontanoic acid Luokka:Rasvahapot
Conqueror-luokka (taistelulaiva)

Conqueror-luokka oli Britannian kuninkaallisen laivaston kahden aluksen muodostama taistelulaivaluokka. Luokan alukset olivat niin kutsuttuja tornein ja törmäyskeulin varustettuja panssarilaivoja eli ironcladejä. HMS Conqueror oli suurennettu ja paranneltu versio HMS Rupertista. Se oli varustettu raskaammin tykein, teräsrungolla, komposiittipanssarilla sekä parannetulla koneistolla. Alakannen ja pääkannen välinen panssarivyö oli keskilaivassa 12-tuumainen ja kahdeksan tuumainen päissä. Vyö päättyi 27 jalkaa ennen perää ja perässä olikin 11 tuuman paksuinen laipio. == Alukset == Conqueror-luokan taistelulaivatGardiner, Robert 1860-1905 s. 28 Nimi Telakka Kölinlasku Vesille Valmis Kohtalo HMS Conqueror Chathamin telakka 28. huhtikuuta 1879 8. syyskuuta 1881 maaliskuu 1886 myyty romutettavaksi 1907 HMS Hero Chatham 11. huhtikuuta 1884 27. lokakuuta 1885 toukokuu 1888 uponnut tykistömaalina 18. helmikuuta 1908 nostettu romutettavaksi == Lähteet == * * === Viitteet === *
Florio Catani

Florio Theodor Catani (17. joulukuuta 1781 Lavin, Ala-Engadin, Graubünden – 25. elokuuta 1871 Helsinki) oli sveitsiläissyntyinen helsinkiläinen ravintoloitsija ja sokerileipuri.(kuva Catanin hautakivestä Hietaniemen hautausmaalla Helsingissä) Suomen sukututkimusseura. Viitattu 7.2.2021. Catanin suku oli sokerileipurin ammattiin erikoistuneita retoromaanin kieltä puhuvia graubündeniläisiä Sveitsistä. Hän sai porvarisoikeudet Göteborgissa Ruotsissa vuonna 1811 pasteijaleipurina, mutta muutti vuonna 1825 Suomeen. Toimittuaan kolmen vuoden ajan Porvoossa hän siirtyi Helsinkiin. 1830-luvun alusta alkaen Catanin konditoria toimi osoitteessa Pohjoisesplanadi 31, ja siitä tuli kaupunkilaisten suosima paikka. Leipomon ja tarjoilun yhdistäminen oli tuolloin Suomessa uutta. Catanin konditoria toimi vuoteen 1917 samassa osoitteessa, johon hänen pojanpoikansa John Catani vuonna 1890 rakennutti komean kivitalon. Rakennus tunnetaan yhä Catanin talona. ==Lähteet== ==Aiheesta muualla== *Catanin rokokoohuone ihastutti helsinkiläisiä Helsingin Sanomat 20.5.2006. Luokka:Suomalaiset ravintoloitsijat Luokka:Suomalaiset leipurit Luokka:Suomensveitsiläiset henkilöt Luokka:Vuonna 1781 syntyneet Luokka:Vuonna 1871 kuolleet
Anton Ponkrašov

Anton Aleksandrovitš Ponkrašov (, s. 23. huhtikuuta 1986 Leningrad, Venäjän SFNT, Neuvostoliitto) on venäläinen koripalloilija ja olympiamitalisti. Ponkrašov on pelannut koko uransa venäläisissä seurajoukkueissa lukuun ottamatta NBA:n kesäliiga -kesää 2010.http://www.nba.com/summerleague2010/players/europelive/index.html Hän voitti vuosina 2007 ja 2012 Venäjän mestaruuden sekä vuosina 2007, 2008 ja 2010 Venäjän cupin. Vuonna 2012 Ponkrašov voitti VTB United-liigan mestaruuden.http://www.euroleague.net/competition/players/showplayer?pcode=JAN Venäjän maajoukkueessa Ponkrašov saavutti maan ensimmäisen olympiamitalin, pronssin, miesten koripallossa Lontoossa 2012.http://www.hs.fi/urheilu/Ven%C3%A4j%C3%A4+ensimm%C3%A4ist%C3%A4+kertaa+mitaleille+koripallossa/a1305591952888 Venäjän maajoukkueessa Ponkrašov on lisäksi voittanut Euroopan mestaruuden vuonna 2007 ja EM-pronssia vuonna 2011. Vuoden 2010 MM-kilpailuissa Ponkrašovin edustama Venäjä oli seitsemäs sekä EM-kilpailuissa seitsemäs vuonna 2007 ja kahdeksas vuonna 2005. == Lähteet == * Anton Ponkrashov Bio, Stats and Results Olympics at Sports-Reference.com * Profiili euroleague.net * Profiili eurobasket.com === Viitteet === Luokka:Venäläiset koripalloilijat Luokka:Venäläiset olympiamitalistit Luokka:Vuonna 1986 syntyneet Luokka:Elävät henkilöt
HMS Neptune (1874)

HMS Neptune oli Britannian kuninkaallisen laivaston vuonna 1874 vesillelaskettu mastoin varustettu taistelulaiva, jonka tykit oli asennettu torneihin. Alus oli alun perin Reedin Brasilialle vuonna 1872 suunnittelema paranneltu versio HMS Monarchista. Alus oli valmistuessaan vanhentunut niin tyypiltään kuin koneistoltaankin, mikäli sitä verrataan samanaikaisesti valmistettuihin kuninkaallisen laivaston aluksiin. == Valmistus == Brasilia tilasi aluksen Dudgeonilta Millwallista nimellä Independecia ja sen köli laskettiin vuonna 1873. Aluksen ensimmäinen vesillelasku 16. heinäkuuta 1874 jäi yritykseksi, ja toisella kertaa 30. heinäkuuta alus pysähtyi ennen veteen joutumista, mikä vaurioitti pahoin aluksen pohjaa. Alusta kevennettiin, ja se saatiin onnistuneesti laskettua vesille 10. syyskuuta, minkä jälkeen se siirrettiin Samuda Brothersille Poplariin korjattavaksi. Koeajot päättyivät joulukuussa 1877, jolloin alus oli saavuttanut 14,64 solmun nopeuden koneiden tuotettua 8 832 hevosvoimaa. Britannian hallitus lunasti aluksen maaliskuussa 1878, jottei se olisi joutunut Venäjän keisarikunnalle.Gardiner, Robert 1860-1905 s. 25 == Palvelus == Brasilian laivaston Independencia aloitti koeajot joulukuussa 1877, ja Britannian kuninkaalliselle laivastolle alus ostettiin maaliskuussa 1878, jolloin se samalla nimettiin Neptuneksi. Alus siirrettiin Portsmouthiin, jossa sen aseistus ja muuta materiaalia vaihdettiin. Alus palasi telakalta 3. syyskuuta 1881. Neptune otettiin palvelukseen 28. maaliskuuta 1883 liitettynä Kanaalin laivastoon, mistä se siirrettiin vuonna 1885 Välimeren laivastoon. Alus palasi Portsmouthiin heinäkuussa 1886 huollettavaksi. Toukokuussa 1887 alus siirrettiin reserviin sijoitettuna Holyheadiin vartiolaivaksi. Alus siirrettiin miehittämättömään reserviin marraskuussa 1893 Portsmouthissa. Alus myytiin 15. syyskuuta 1903 romutettavaksi 18 000 punnalla. Hinaaja Rowlandin hinatessa alusta 23. lokakuuta köydet katkesivat. Myrskytuulten painamana alus vaurioitti laiturissa olevia aluksia. Lopulta alus romutettiin Lenwerderissä Saksassa vuonna 1904. == Lähteet == * * === Viitteet === Luokka:Kuninkaallisen laivaston taistelulaivat
Forbidden (elokuva)

Forbidden on vuonna 1932 julkaistu Frank Capran ohjaama yhdysvaltalainen melodraama, jonka pääosissa ovat Barbara Stanwyck, Adolphe Menjou ja Ralph Bellamy. Forbidden -elokuvan on käsikirjoittanut Jo Swerling Capran tarinan pohjalta. Forbidden sai ensimmäisen ensi-iltansa kotimaassaan 9. tammikuuta vuonna 1932 New Yorkissa. Maanlaajuinen ensi-ilta oli 15. tammikuuta. Melodraama on Columbia Picturesin tuottama. Forbidden kertoo Lulu-nimisestä kirjastonhoitajasta (Stanwyck), joka rakastuu naimisissa olevaan mieheen (Menjou) traagisin seurauksin. ==Näyttelijät== ==Aiheesta muualla== * * * * Forbidden TCM Movie Databasessa Luokka:Vuoden 1932 yhdysvaltalaiset elokuvat Luokka:Melodraamat Luokka:Yhdysvaltalaiset romanttiset draamaelokuvat Luokka:Frank Capran ohjaamat elokuvat Luokka:Yhdysvaltalaiset mustavalkoelokuvat
Semjon Antonov

Semjon Sergejevitš Antonov (, s. 18. heinäkuuta 1989 Nižnevartovsk, Hantien ja mansien autonominen piirikunta, Neuvostoliitto) on venäläinen koripalloilija ja olympiamitalisti. Vuonna 2011 Antonov teki kolmivuotisen sopimuksen PBL- joukkue BK Nižni Novgorodin kanssa. Venäjän maajoukkueessa Antonov voitti EM- pronssia vuonna 2011 ja olympiapronssia Lontoossa 2012. Lontoon olympiamitali oli Venäjän ensimmäinen miesten koripallossahttp://www.hs.fi/urheilu/Ven%C3%A4j%C3%A4+ensimm%C3%A4ist%C3%A4+kertaa+mitaleille+koripallossa/a1305591952888.http://www.eurobasket.com/player.asp?Cntry=RUS&PlayerID;=125401&AmNotSure;=1 == Lähteet == * Semyon Antonov Bio, Stats and Results Olympics at Sports- Reference.com * Profiili fiba.com * Profiili eurobasket.com === Viitteet === == Aiheesta muualla == Luokka:Venäläiset koripalloilijat Luokka:Venäläiset olympiamitalistit Luokka:Vuonna 1989 syntyneet Luokka:Elävät henkilöt
HK Poprad

HK Poprad on slovakialainen maansa pääsarjassa Tipos Extraligassa pelaava jääkiekkojoukkue Popradista. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 30 Ádám Vay L 2026 Budapest, Unkari 34 Filip Belányi L 2025+1 Brezno, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Ladislav Romančík R 2026 Skalica, Slovakia 7 Martin Sluka L 2025 Považská Bystrica, Slovakia 23 Oliver Turan (A) R 2025 Innsbruck, Itävalta 29 Samuel Fereta L 2026 Humenné, Slovakia 49 Ľubomír Malina L Laina Kežmarok, Tšekkoslovakia 59 Oldrich Kotvan (A) L 2025 Skalica, Tšekkoslovakia 63 Trent Bourque L 2025 Burlington, Ontario, Kanada 72 Ben Thomas R 2025 Calgary, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Juraj Šiška L OLH / KH 2026 Nitra, Slovakia 10 Samuel Murin L H Juniori Poprad, Slovakia 11 Matúš Bodnár L VLH 2025 Brezno, Slovakia 11 Dávid Božoň L OLH Juniori 14 Samuel Mlynarovič R OLH 2025 Poprad, Tšekkoslovakia 15 Jakub Urbánek R KH / OLH 2025 Martin, Slovakia 16 Matej Gilák R VLH 2025 Spišská Nová Ves, Slovakia 18 Alex Šotek R LH 2025 Poprad, Slovakia 20 Peter Kundrík L VLH / KH 2025 Poprad, Slovakia 24 Aurel Nauš L OLH 2026 Martin, Slovakia 25 Markus Suchý L KH / OLH 2025 Scottsdale, Arizona, Yhdysvallat 26 Tomáš Török L LH 2026 Martin, Slovakia 27 Adam Cracknell (C) R OLH / KH 2026 Prince Albert, Saskatchewan, Kanada 37 Terry Broadhurst L LH 2025 Orland Park, Illinois, Yhdysvallat 91 Andrew Calof (A) R OLH 2025 Nepean, Ontario, Kanada 98 Peter Bjalončík L KH 2025 Poprad, Slovakia Jeremy Bracco R LH 2025 Freeport, New York, Yhdysvallat Jakub Nespala L OLH Laina Poprad, Slovakia ===Valmennus & Joukkueenjohto=== * Päävalmentaja: Todd Bjorkstrand * Apuvalmentaja: Ján Šimko * Apuvalmentaja: Radoslav Suchý * Maalivahtivalmentaja: Martin Klempa * Videovalmentaja: Stanislav Salát * Fysiikkavalmentaja: Dávid Gonda * Huoltopäällikkö: Michal Korenko * Huoltopäällikkö & Joukkueenjohtaja: Tomáš Metzger * Puheenjohtaja: Richard Pichonský * Toimitusjohtaja: Július Koval Lähde: EliteProspectshttps://www.eliteprospects.com/team/168/hk-poprad Viitattu 28.9.2021. ==NHL-pelaajat== * Ľuboš Bartečko * Peter Bondra * Michal Handzuš * Kevin Henderson * Miroslav Ihnačák * Peter Ihnačák * Pavel Kolařík * Ladislav Nagy * Andrej Nedorost * Radoslav Suchý * Tomáš Surový * Ľubomír Vaic * Kyle Wanvig == Lähteet == ==Aiheesta muualla== *Seuran sivusto Luokka:Slovakialaiset jääkiekkoseurat Luokka:Vuonna 1926 perustetut urheiluseurat Luokka:Prešovin alue
Riivattu talo

Riivattu talo () on televisioelokuva vuodelta 1970, jonka ohjasi John Llewellyn Moxey. Televisioelokuva on genreltään kauhu, ja sen pääosissa ovat Barbara Stanwyck, Richard Egan ja Michael Anderson Jr.. Riivattu talo perustuu Barbara Michaelsin romaaniin Ammie, Come Home, josta Henry Farrell laati käsikirjoituksen. == Rooleissa == == Aiheesta muualla == * Luokka:Yhdysvaltalaiset televisioelokuvat Luokka:Yhdysvaltalaiset romaaneihin perustuvat elokuvat Luokka:Vuoden 1970 yhdysvaltalaiset elokuvat Luokka:Yhdysvaltalaiset kauhuelokuvat